【港式執媽】助產士分享新手媽餵奶個案 辛酸史你們懂的!
呢個cute cute baby已經7個月大喇,已經食緊固體食物,但做護士既媽咪仍然好努力餵緊人奶,提供緊4奶1固俾bb, 每餐食到7安奶架!係一個好擦得嘅bb
諗番起佢啱啱出世嗰日係醫院探佢嘅情景,細細粒瞓喺私家醫院嘅nursary度,眨下眼就咁大喇🤗🤗🤗仲有媽咪第一日抱bb返屋企手足無措嗰個樣,一切都已經捱過咗喇~
呢個bb一出世就好好胃口,一有嘢放入口就狂啜~份量多到媽媽驚食壞佢個胃仔😂😂係醫院已經有食過奶粉,不過都無礙佢食乳頭,完全都冇nipple confusion 嘅問題!對於呢d咁chur住要食嘅bb,最緊要就係position! 要留意番餵奶嘅時候要同bb身貼身零距離,唔好俾佢嘅膊頭同手仔阻係你哋中間,以防bb狂啜嘅時候會啜損你個乳頭。